|  |  |
| --- | --- |
| **Темекі өнімдерін таңбалау жәнеолардың бақылануы бойынша пилоттық жобаның кейбір мәселелері туралы** |  |

«Темекi өнiмдерiнiң өндiрiлуi мен айналымын мемлекеттiк реттеу туралы» 2003 жылғы 12 маусымдағы Қазақстан Республикасы Заңының 3-бабының 1-тармағына, тауарларды таңбалау және олардың бақылануы жүйесін құру мәселелері бойынша Қазақстан Республикасы
Премьер-министрінің Бірінші орынбасары А.Ұ. Маминнің
2018 жылғы 22 тамыздағы №20-3/05-2059 хаттамалық кеңесіне сәйкес, **БҰЙЫРАМЫН**:

1. Сәйкестендіру құралдары арқылы темекі өнімдерін таңбалау және олардың бақылануы бойынша пилоттық жобаны (бұдан әрі – Пилоттық жоба) іске асырудың келесі мерзімдері:

пилоттық жобаға қатысатын темекі өнімдерін өндірушілер үшін – 2018 жылғы 1 қазаннан бастап 2019 жылғы 31 наурызға дейін;

пилоттық жобаға қатысатын темекі өнімдерін импорттаушылар үшін – 2019 жылғы 10 ақпаннан бастап 2019 жылғы 31 наурызға дейін болып айқындалсын.

1. Қоса беріліп отырған:

осы бұйрыққа 1-қосымшаға сәйкес темекі өнімдерін таңбалау және олардың бақылануы бойынша пилоттық жобаны жүргізудің әдістемелік ұсынымдары;

1. осы бұйрыққа 2-қосымшаға сәйкес Пилоттық жобаны жүргізудің кесте-жоспары бекітілсін.
2. Қазақстан Республикасы Қаржы министрлігінің Мемлекеттік кірістер комитеті (бұдан әрі – Комитет) пилоттық жобаны жүргізуге жауапты орындаушы болып айқындалсын.
3. Пилоттық жобаны жүргізу кезінде «Қазақтелеком» акционерлік қоғамы әзірлеген, таңбалау және олардың бақылануы ақпараттық жүйесі қолданылсын.
4. Комитет, темекі өнімдерін айналымға енгізуді, айналымы мен айналымнан шығаруға мониторингті жүзеге асыру кезінде пилоттық жобаны жүргізу уақытына «Электрондық коммерция орталығы» АҚ-ы ұсынған ақпараттық ресурстарды қолдансын.
5. Комитет (А. М. Теңгебаев):
6. пилоттық жобаны үйлестіруді және мониторингілеуді;
7. жүргізілген пилоттық жобаның нәтижесі туралы анықтаманы Қазақстан Республикасы Премьер-министрінің Кеңсесіне жолдау үшін
2019 жылғы 15 сәуірге дейінгі мерзімде ұсынуды;
8. осы бұйрықты Қазақстан Республикасының Қаржы министрлігінің интернет-ресурсында орналастыруды қамтамасыз етсін.
9. Осы бұйрық қол қойылған күнінен бастап күшіне енеді және Пилоттық жобаны іске асыруға ерікті түрде қатысуға ниет білдірген тұлғаларға қолданылады.

**Министр Ә. Смайылов**

Қазақстан Республикасы

Қаржы министрінің

2018 ж. \_\_\_\_\_\_\_\_\_\_

№ \_\_\_ бұйрығына

1-қосымша

**Темекі өнімдерін таңбалау және олардың бақылануы бойынша**

 **пилоттық жобаны өткізу**

**бойынша әдістемелік ұсыныстар**

1. **Жалпы ережелер**
2. Темекі өнімдерін таңбалау және олардың бақылануы бойынша пилоттық жобаның осы әдістемелік ұсыныстар (бұдан әрі – Әдістемелік ұсыныстар) пилоттық жоба жүзеге асырылған кезде түзетілуі мүмкін, сәйкестендіру құралдары арқылы Қазақстан Республикасының аумағында айналымда журетін, темекі өнімдерін таңбалау және олардың бақылануы бойынша пилоттық жобаны жүзеге асырған кезінде орындалатын іс-әрекеттер реттілігін белгілейді.
3. Пилоттық жобаның мақсаттары:
4. келесіні қамтамасыз ету үшін сәйкестендіру құралдары арқылы темекі

өнімдерін таңбалау және олардың бақылануы механизмдерінің толықтығын, тиімділігін, нәтижелілігін және жеткіліктілігін анықтау:

тауардың түпнұсқаулылығын растау;

темекі өнімдерінің өндірісі мен айналымына (соның ішінде контрафактілік), Қазақстан Республикасының аумағына заңсыз әкеліміне қарсы іс-қимыл;

темекі өнімдерін заңмен қарастырылмаған өндіру және айналым тәсімдерінің қолдануына жол бермеу мақсатында темекі өнімдерінің айналымы қатысушыларының өзара әрекеттесуі;

темекі өнімінің айналымын есептеу рәсімдерін стандарттау және біріздендіру;

1. сәйкестендіру құралдары арқылы (акциздер бөлігінде) темекі өнімдерінің міндетті таңбалауына ауысудың және акциз маркалармен темекі өнімдерін таңбалаудан бас тартудың орындылығын анықтау.
2. Пилоттық жобаның қатысушылары болып табылады:
3. Қазақстан Республикасы Қаржы министрлігінің Мемлекеттік кірістер

комитеті (бұдан әрі – Комитет);

1. пилоттық жобаға қатысуға өз еркімен тілек білдірген темекі өнімдерінің айналымы субъектілері:
2. «Қазақтелеком» акционерлік қоғамы (бұдан әрі – Әкімші) – ТТҚ АЖ-дың әзірлеуін, енгізілуін және сүймелдеуін, сондай-ақ фискалдық деректер операторы, темекі өнімдерін таңбалау және олардың бақылануы үшін қажетті оның барлық компоненттерінің орнатуын және баптауын жүзеге асыратын ТТҚ АЖ-дың әзірлеушісі және әкімшісі;
3. фискалдық деректер операторы.

Сонымен бірге, көрсетілген тізімі пилоттық жобаны жүзеге асыру барысында нақтылануы мүмкін.

1. Темекі өнімдерінің айналымы субъектілері пилоттық жобаға ерікті түрде қатысады.

Пилоттық жобаға қатысу үшін темекі өнімдерінің айналымы субъектілері ТТҚ АЖ-ға өтініштерін жолдайды. Қатысу үшін өтініштердің қабылдауы пилоттық жобаның жүзеге асырудың басталуымен шектелмейді.

1. Осы әдістемелік ұсыныстарының мақсаттары үшін келесі қысқартулар мен анықтамалар қолданады:
2. пилоттық жоба – сәйкестендіру құралдары арқылы темекі өнімдерінтаңбалау және олардың бақылануы бойынша пилоттық жоба;
3. ТТҚ АЖ – сәйкестендіру және бақылау құралдары арқылы темекі өнімдерінің өндірісі мен айналымын, таңбалауды және олардың бақылануын ақпараттық қамтамасыз ету мақсатында Әкімшімен жасалған, темекі өнімдерін таңбалау және олардың бақылануы ақпараттық жүйесі;
4. темекі өнімдерінің айналымын бақылау – осы Әдістемелік ұсыныстарға сәйкес ТТҚАЖ-да темекі өнімдерінің айналымы субъектілерінің тіркелген мәліметтері негізінде темекі өнімдерінің айналымы мен өндірісінің талдауын жүргізу;
5. темекі өнімдерінің тұтынушылық қаптамасы –түпкілікті тұтынушыға

сатылатын, өнімді сатуға немесе алғашқы қаптауға арналған қаптама;

1. темекі өнімдерінің топтық қаптамасы –полимерлі таспамен немесе қағазбен оралған, немесе қағаз таспамен қапталған тұтынушылық қаптамалардың нақты санын біріктіретін қаптама. Топтық қаптаманы түпкілікті тұтынушыға сатуға рұқсат етіледі;
2. темекі өнімдерінің көлік қаптамасы – дербес логистикалық бірлігі болып табылатын, тасымалдаған кезде оны сақтап қалу үшін темекі өнімдерін сақтау және тасымалдау үшін қолданылатын, тұтынушылық және/немесе топтық қаптамаға, немесе көліктік қаптамаға қапталған темекі өнімдерін бірктіретін қаптама;
3. тауар коды – темекі өнімдерінің өндірушісімен шығарылатын темекі өнімінің түрін анықтайтын, ақпараттық ресурсында тауар айналымының қатысушылары тауарларды сипаттайтын кезде тауар топтамасына қойылатын, «GS1 Kazakhstan» (бұдан әрі – GS1) Қауымдастығының тиісті тауар номенклатурасы бойынша логистикалық бірліктерін есептеу коды;
4. сәйкестендіру коды – өнім данасының бірегей нөмірінен тұратын, таңбалық тізбегі;
5. тексеру коды – сәйкестендіру кодының және тауар кодының мәліметтері негізінде имитоендірме ретінде қалыптасатын, таңбалық тізбегі. Тексеру коды криптографиялық кілттің сәйкестендіргішінен тұрады және криптографиялық алгоритмі негізінде қалыптасады.
6. таңбалау коды – тауар кодының, сәйкестендіру кодының және тексеру кодының жиынтығы. Тұтынушылық, топтық және көліктік қаптаманы сәйкестендіру мақсатында осы Әдістемлік ұсыныстардың 9-тарауының талаптарына сәйкес құрастырылады;
7. сәйкестендіру құралы –темекі өнімінің қаптамасына түсіру үшін осы Әдістемлік ұсыныстардың 9-тарауының талаптарына сәйкес пилоттық жобасының шеңберінде қалыптасатын, сызықшалы коды түрінде ұсынылған, машинамен оқылатын үлгісіндегі таңбалау коды;
8. сериализациялау – тұтынушылық және/немесе топтық және/немесе көліктік қаптамалардың таңбалау кодтарын өндіру үдерісі;
9. темекі өнімдерінің қаптамаларын таңбалау – осы Әдістемлік ұсыныстарға сәйкес тұтынушылық, топтық және көліктік қаптамаларға сәйкестендіру белгілерін түсіру және темекі өнімдерінің барлық өндіру және айналым кезеңдерінде олар туралы нақты мәліметтерін ТТҚ АЖ-ға ұсыну;
10. біріктіру –жасалатын топтық және/немесе көліктік қаптамасын ашпай, тауар өткізетін тізбегі бойынша темекі өнімдерінің қозғалысын қадағалау мақсатында, топтық және/немесе көліктік қаптамасына тиісті сәйкестендіру белгісін түсіру және жасалатын топтық және/немесе көліктік қаптаманың сәйкестендіру кодымен темекі өнімінің әр қаптаманың сәйкестендіру кодтарының өзара байланысы туралы ақпараты сақталуымен темекі өнімдері қаптамаларының топтық және/немесе көліктік қаптамаларға біріктіру.

Біріктіру тіркеменің қандай болса да деңгейінің бар болу мүмкіндігін қарастырады:

бірінші деңгейдегі біріктіру –тұтынушылық қаптамаларды біріктіру, мысалы, темекі қорабының топтық қаптамаға (блокқа) біріктіру;

екінші деңгейдегі біріктіру – тұтынушылық немесе топтық қаптамаларды көліктік қаптаға біріктіру, мысалы, бандерольге немесе қорапқа;

үшінші деңгейдегі біріктіру –көліктік қаптамалардың тіркеменің жоғарғы деңгейдегі басқа көліктік қаптамаға біріктіру, мысалы, паллетаға немесе контейнерге;

1. ЕАЭО – Еуразиялық экономикалық одағы;
2. СЭҚ ТН коды – ЕАЭО сыртқы экономикалық қызметінің тауар номенклатурасының коды;
3. ЭҚЖЖ – экономикалық қызмет түрлерінің жалпы жіктеуіші;
4. өнім тізілімі – ЭҚЖЖ бойынша өнімінің коды, ЕАЭО СЭҚ ТН бойынша тауар топтамасының коды, GS1 стандарты бойынша тауардың коды, темекі өнімдерінің атауларының тауардыңәр жайғасымы бойынша ақпараттан тұратын, таңбалауға жататын, темекі өнімдерінің тізімі;
5. СҚ тізілімі – сәйкестендіру құралдар тізілімі;
6. ЖСН/БСН - жеке сәйкестендіру нөмірі/бизнес-сәйкестендіру нөмірі;
7. фискалдық деректер операторы –сауда операцияларды жасағанда және/немесе қызмет көрсеткен кезде бақылау-кассалық машиналарды қолданумен жасалған ақшалай есеп айырысулар туралы мәліметтерді мемлекеттік кірістер органдарына жедел режимде беруді қамтамасыз ететін заңды тұлға;
8. ASCII – (American standard code for information interchange) – баспалық және баспа емес таңбаларды тиісті сандық кодтарымен ауыстыратын, ақпаратты кодтау әдісі;
9. GS1 – логистикалық бірліктеріне сызықшалы код қою және есепті стандарттау саласындағы халықаралық ұйымы;
10. GTIN (Global Trade Item Number) –сауда өнімдердің ғаламдық-бірегей нөмірі;
11. AI = ‘\*\*’ - GS1 стандартымен қарастырылған ерекше белгісі;
12. GS1-128 – кәсіпорындар арасында жүк туралы ақпаратты тарату үшін, GS1 стандарттау бойынша ғаламдық ұйымының штрих код пішімі;
13. DataMatrix – тікбұрышты немесе төртбұрышты топта орналасқан, квадрат пішінде түсірілетін, ақ-қара немесе әртүрлі бірқатар ашықтық деңгейдегі элементтер болып табылатын, екі өлшемді матрицалық штрих коды. Мәтінді немесе басқа түрдегі мәліметтерді кодтау үшін арналған.
14. GS1DataMatrix – DataMatrix екі өлшемді штрих кодты жүзеге асыратын стандартталған GS1;
15. ЕСС200 DataMatrix – бұзылған ақпаратты қалпына келтіру және қателерді болдырмау технологияны қолданатын, DataMatrixнұсқасы. Код 30%-ға дейін бұзылған жағдайда, ЕСС200 кодталған ақпараттың бүкіл реттілігін қалпына келтіруге жол береді. Екі өлшемді штрих кодтың осы нұсқасындасканерленген таңбалардың 10 миллионға 1-ден аз қателердің пайда болу жиілігі бар.
16. электрондық құжат – ақпарат электрондық-цифрлық нысанда ұсынылған және электрондық цифрлық қолтаңба арқылы куәландырылған құжат;
17. бақылау-кассалық машина – тауарларды, жұмыстарды, көрсетілетін қызметтерді өткізу кезінде жүзеге асырылатын ақшалай есеп айырысулар туралы ақпаратты тіркеуді және көрсетуді қамтамасыз ететін, деректерді тіркеу және (немесе) беру функциясы бар электрондық құрылғы, деректерді тіркеу және (немесе) беру функциясы бар (жоқ) апараттық-бағдарламалық кешен, деректерді беру функциясы жоқ фискалдық жад блогымен электрондық құрылғы
18. жеке кабинет – пилоттық жоба қатысушысына ұсынылатын ТТҚ АЖ арнайы ақпараттық сервисі;
19. қатысушылардың тізілімі – пилоттық жобада қатысуға ерікті түрде ниет білдірген кәсіпкерлік қызметпен айналысатын тұлғалардың тізімі;
20. темекі өнімдерінің айналымы субъектілері – темекі өнімдері өндірушілері, темекі өнімдерінің көтерме саудасымен айналысатын ұйымдар, темекі өнімдерінің бөлшек саудасымен айналысатын ұйымдар, Қазақстан Республикасына темекі өнімдерін импорттаушылар.
21. **Темекі өнімдерінің айналымы субъектілеріне қойылатын талаптар**
22. Пилоттық жобаға қатысу үшін темекі өнімдерінің айналымы субъектілері келесі шарттарды қамтамасыз етеді:
23. темекі өнімдерінің өндірушісі мен импорттаушысы:

электрондық цифрлық қолтаңбаның бар болуын;

таңбалау кодтарын алу бөлігінде Әкімшімен автоматтандырылған өзара әрекеттесуін қамтамасыз ететін, ТТҚ АЖ-ға байланыс арнасы арқылы қосылған аппараттық-бағдарламасының бар болуын. Аппараттық-бағдарламалық кешені Әкімшіге өтеусіз негізінде (келісімшарттың негізінде жауапкершілікпен сақтауға тапсырылады) пилоттық жобаны жүргізу уақытына ұсынылады;

электрондық құжаттарды әзірлеуге және оларды электрондық цифрлық қолтаңбамен куәландыруға, сондай-ақ ТТҚ АЖ-бен өзара әрекеттесу үшін қажетті құжаттарды қабылдау (соның ішінде, таңбалау кодтарын, таңбалау кодтарының қолдануы туралы мәліметтерді, тауар жөнелтпе құжаттарды сұрату) мүмкіндігімен компьютерлік жүйесінің бар болуын;

1. темекі өнімдерінің көтерме сауда ұйымдары:

электрондық цифрлық қолтаңбаның бар болуын;

электрондық құжаттарды әзірлеуге және оларды электрондық цифрлық қолтаңбамен куәландыруға, сондай-ақ ТТҚ АЖ-дан қажетті құжаттарды (тауар жөнелтпе құжаты) қабылдау мүмкіндігімен, соның ішінде, жеке кабинеті арқылы жұмыс істегенде компьютерлік жүйесінің бар болуын.

1. темекі өнімдерінің бөлшек сауда ұймдары:

электрондық цифрлық қолтаңбаның бар болуын;

электрондық құжаттарды әзірлеуге және оларды электрондық цифрлық қолтаңбамен куәландыруға, сондай-ақ ТТҚ АЖ-дан қажетті құжаттарды (тауар жөнелтпе құжаты) қабылдау мүмкіндігімен, соның ішінде, жеке кабинеті арқылы жұмыс істегенде компьютерлік жүйесінің бар болуын;

бақылау-кассалық машиналарымен түйіндес сәйкестендіру құралдарын анықтау және сканерлеу құралдарының бар болуы.

1. **Мәліметтерді тіркеу, өзгерту және нақтылау, сондай-ақ пилоттық жобадан қатысушыны шығару**
2. Темекі өнімдерінің айналымы субъектісі қатысушыларының тізіліміне мәліметтерді енгізу үшін Әкімшіге байланыс арналары арқылы немесе ТТҚ АЖ-да құрастырып жолдайды:
3. пилоттық жобаның қатысушысы – темекі өнімдерінің өндірушісінің

келесі мәліметтері:

темекі өнімдерінің өндірушісінің атауы;

өндірушінің ЖСН/БСН;

темекі өнімдерін шығару және сақтау бойынша тиісті қызмет жүргізілетін өндіріс алаңшаларының, сондай-ақ қойма ғимараттардың мекенжайлары;

электрондық пошта адресі;

1. пилоттық жобаның қатысушысы - темекі өнімдерінің көтерме сауда

ұйымының келесі мәліметтері:

темекі өнімдерінің көтерме сауда ұйымының атауы;

темекі өнімдерінің көтерме сауда ұйымының ЖСН/БСН;

темекі өнімдерін сақтау бойынша қызмет жүргізілетін қойма ғимараттардың мекенжайлары;

электрондық пошта адресі;

1. пилоттық жобаның қатысушысы – темекі өнімдерінің бөлшек сауда

ұйымының келесі мәліметтері:

темекі өнімдерінің бөлшек сауда ұйымының атауы;

темекі өнімдерінің бөлшек сауда ұйымының ЖСН/БСН;

темекі өнімдерін сату және сақтау бойынша тиісті қызмет жүргізілетін сауда және қойма ғимараттардың мекенжайлары;

электрондық пошта адресі;

тиісті сауда ғимараттарда орнатылған бақылау-кассалық машиналардың тіркеу нөмірлері;

1. пилоттық жобаның қатысушысы - темекі өнімдерінің импорттаушысының келесі мәліметтері:

темекі өнімдерінің импорттаушысының атауы;

темекі өнімдерінің импорттаушысының ЖСН/БСН;

темекі өнімдерін сақтау бойынша тиісті қызмет жүргізілетін қойма ғимараттардың мекенжайлары;

электрондық пошта адресі.

Аталған өтініштерде темекі өнімдерінің айналымы субъектілері қосымша ретінде, темекі өнімдеріне сәйкестендіру белгілерін түсіру (логистикалық бірліктер), соның ішінде темекі өнімдерін өндіру және біріктіру сатысында, және Әкімшіден алу туралы атқарылатын қызметі жөнінде мәліметтерін көрсетеді.

1. Өтініш осы Әдістемелік ұсынымдардың 7-тармағына сай келген жағдайда:
2. Әкімші өтінішті алған сәтінен бастап 2 (екі) сағаттан артық емес мерзімде:

темекі өнімдерінің айналымы субъектісін қатысушылар тізіліміне енгізеді;

қатысушы үшін жеке кабинет ашады;

қатысушылар тізіліміне енгізілгені және жеке кабинет ашылғаны туралы

темекі өнімдерінің айналымы субъектісін хабардар етеді.

Хабарландыруда қатысушылар тізілімінде темекі өнімдерінің айналымы субъектісі – пилоттық жобаның қатысушысы туралы мәліметтеріне қойылған тіркеу нөмірлері көрсетіледі.

1. Қазақстан Республикасының азаматтық заңнамасына сәйкес темекі өнімдерінің айналымы субъектісі – пилоттық жобаның қатысушысы атынан әрекет етуге уәкілетті тұлға, оның атынан электрондық қүжаттарға қол қоюға және (немесе) оларды ТТҚ АЖ-ға жолдауға, сондай-ақ осы тұлғаларға ресімделген, электрондық цифирлық қолтаңбалар сертификаттарға қол қоюға құқығы бар, темекі өнімдерінің айналымы субьектісі – пилоттық жобаның басқа тұлғалары туралы ақпаратты қатысушылар тізілімінде тіркейді және жеке кабинетінде қалыптастырады.
2. Қажетті мәліметтерді ұсынбау және (немесе), осы тараумен белгіленген талаптарына сай келмейтін мәліметтерді көрсету темекі өнімдерінің айналымы субъектісін пилоттық жобаның қатысушысы ретінде тіркеуден автоматы түрде бас тарту үшін негіздеме болып табылады.
3. Қатысушылар тізілімінде мәліметтерді өзгерту темекі өнімдерінің айналымы субъектілерін тіркеу үшін Әдістемелік ұсынымдар ережелеріне сәйкес жүргізіледі.
4. Әкімш темекі өнімдерінің айналымы субъектісін қатысушылар тізілімінен шығарылуын жеке кабинеті арқылы ұсынылатын, оның өтініші бойынша, бұндай өтінішті берген сәтінен бастап 24 (жиырма төрт) сағаттың ішінде жүргізеді.
5. **Темекі өнімдері туралы мәліметтерді тіркеу**
6. Темекі өнімдері туралы мәліметтерді өнім тізіліміне қосу үшін өндіруші немесе темекі өнімдерінің импорттаушысы, төмендегі мәліметтерден тұратын, темекі өнімдерін тіркеу туралы өтінішті ТТҚ АЖ-да қалыптастырады немесе Әкімшіге байланыс арналары арқылы жолдайды:

темекі өнімдерінің атауларын;

тауар кодтарын, және осы Әдістемелік ұсынымдардың 8-бөлімінің 28-тармағының 2) тармақшасына сәйкес басқа ақпаратты, сондай-ақ қаптама түріне сәйкес тауар кодтарын;

темекі өнімдерінің қаптама түрін.

1. Өтініште көрсетілген мәліметтер, осы Әдістемелік ұсынымдардың 16-тармағымен белгіленген талаптарына сай келген жағдайда Әкімші өтінішті алған сәтінен бастап 2 (екі) сағаттан артық емес мерзімде:

өтініште көрсетілген мәліметтерді өнім тізіліміне енгізеді;

пилоттық жобаның қатысушысы – темекі өнімдерінің өндірушісін немесе импорттаушысын өнім тізіліміне енгізілгені туралы хабардар етеді.

Хабарландыруда өнім тізілімінде темекі өнімдері туралы мәліметтерге қойылған тіркеу нөмірлері көрсетіледі.

Өнім тізілімінде темекі өнімдері туралы мәліметтерді өзгерту және жою тәртібі өнім тізіліміне темекі өнімдері туралы мәліметтерді қосу реттілігімен жүргізіледі.

1. **Темекі өнімдерін таңбалау үшін кодтарды ұсыну**
2. Темекі өнімдерін таңбалау кодтарын алуды байланыс арналары бойынша Әкімшіге жолдау немесе темекі өнімдерін таңбалау кодтарын алуға өтінімді ТТҚ АЖ-да ресімдеу арқылы келесіден тұратын, өнім тізіліміне енгізілген, темекі өнімдерін өндіруші немесе импорттаушы тарапынан жүзеге асырылады:

өнім тізіліміне енгізілген кезде темекі өнімдеріне қойылған тауар коды;

сұратылған кодтар саны;

қаптама түрі: тұтынушылық, топтық, көліктік;

өндірістің күні, уақыты және орны туралы қосымша мәліметтер (болған жағдайда).

1. Өтінімде көрсетілген мәліметтер осы Әдістемелік ұсынымдарда белгіленген талаптарға сай келген жағдайда, Әкімші, өтінімді алған сәтінен бастап 4 (төрт) сағаттан кешіктірмей:

таңбалау кодтарының қажетті сандарының сериализациялауын жасайды;

пилоттық жобаның қатысушысы – өндірушіге немесе темекі өнімдерінің импорттаушысына аталған кодтар тізімін ұсынады;

берілген кодтар туралы мәліметтерді СҚ тізіліміне енгізеді.

16. Пилоттық жобаның қатысушысы – темекі өнімдерінің өндірушісі немесе импорттаушысы:

1) таңбалау кодтарының тізімін алған сәтінен бастап 4 (төрт) сағаттан кешіктірмей:

тізімде тұратын кодтардың алуын растауды Әкімшіге жолдайды;

осы Әдістемелік ұсынымдардың 9-бөлімінің талаптарына сәйкес таңбалау кодтарын сәйкестендіру құралдарға өзгертеді;

2) таңбалау кодтарын алған сәтінен бастап 24 (жиырма төрт) сағаттан

аспайтын мерзімде сәйкестендіру белгілерін темекі өнімдерінің қаптамаларына түсіруін қамтамасыз етеді;

1. темекі өнімдерінің қаптамаларына сәйкестендіру белгілерді түсіргеннен кейін 24 (жиырма төрт) сағаттың ішінде таңбалау кодтарының қолдануы туралы ТТҚ АЖ-ға келесі мәліметтерді жолдайды:

тауар коды;

сәйкестендіру коды;

таңбалау күні және уақыты;

түсірілген сәйкестендіру құралдары туралы ақпарат.

1. Пилоттық жобаның қатысушысы – темекі өнімдерінің өндірушісіне немесе импорттаушысына тексеру кодтарынын тұратын, таңбалау кодтарын қолдану туралы мәліметтерді ТТҚ АЖ-ға ұсынғаннан кейін 24 (жиырма төрт) сағаттан астам уақытта тексеру кодтарын өз ақпараттық ресурсында сақтауға тыйым салынады.
2. Әкімші, пилоттық жобаның қатысушысы – темекі өнімдерінің өндірушісінен немесе импорттаушысынан осы Әдістемелік ұсынымдардың 20-тармағымен қарастырылған мәліметтерді алғаннан кейін 4 (төрт) сағаттың ішінде сәйкестендіру құралдарының және таңбалау кодтарының тиісті мәртебесін СҚ тізілімінде көрсетілуін, сонымен қатар осы ақпараттың пилоттық жобаның қатысушыларына қолжетімділігін қамтамасыз етеді.
3. **Пилоттық жобаның шеңберінде темекі өнімдерін агрегациялау, олардың өндірісі мен айналымын бақылау тәртібі**
4. Пилоттық жобаның қатысушысы – темекі өнімдерінің өндірушісі немесе импорттаушысы темекі өнімдерінің агрегациялауын жүргізеді, агрегация аяқталғаннаң кейін 72 (жетпіс екі) сағаттың ішінде тауар кодтары және топтық пен көліктік жаңа қаптамаларын сәйкестендіру туралы деректерді, сонымен қатар тауарлар кодтарын және қаптамалар, соның ішінде өткен деңгейдегі қаптамалар (мысалы, паллетаны жасаған кезде оған кіретін қораптар тізімі көрсетіледі) тізімін ұсынуымен ТТҚ АЖ арқылы Әкімшіге автоматты түрде хабарлайды.
5. Әкімші, мәліметтерді алғаннаң кейін 4 (төрт) сағаттың ішінде олардың СҚ тізілімінде көрсетілуін қамтамасыз етеді.
6. Пилоттық жобада іске қосылған темекі өнімдерін айналымға қосу және қозғалысты бақылау, Әкімші ұсынатын мәлеметтері негізінде Комитет жүргізеді.

Темекі өнімдерін айналымға енгізу және қозғалысын бақылау мақсатында:

1. мәміле тараптары, меншік құқықтарының ауысуын немесе тауарды сатуға беруді растайтын, бастапқы құжаттың негізінде темекі өнімдерінің айналымы субъектілері арасында темекі өнімдерін табыстаған (қабылдаған) жағдайда:

темекі өнімдерін табыстау (қабылдау) туралы тауар жөнелтпе құжаты нысанында хабарландыруды жасайды;

екі тараптың уәкілетті өкілдері көрсеткен хабарландыруға қол қояды;

табыстау (қабылдау) туралы хабарландыруды және бастапқы құжаттың электронды көшірмесін ТТҚ АЖ-ға ұсынды;

Бұл ретте, табыстау (қабылдау) туралы хабарландыру, хабарландыруда көрсетілген, бір темекі өнімдерінің айналымы субъектісі басқа қатысушыға темекі өнімдеріне меншік құқықтары ауысқаннан кейін 72 (жетпіс екі) сағаттан артық емес, бірақ осы өнімге алушыдан үшінші тұлғаларға меншік құқықтарын табыстау сәтінен кейін емес мерзімде жолданады.

1. Әкімші табыстау (қабылдау) туралы хабарландыруды алған кезде, хабарландыруда көрсетілген барлық мәліметтерді көрсетуімен, темекі өнімдерінің айналымы субъектісі – пилоттық жобаның бір қатысушысынан басқа қатысушыға темекі өнімдеріне меншік құқығының ауысу дерегін СҚ тізілімінде 4 (төрт) сағаттың ішінде көрсетеді.
2. **Темекі өнімдерін айналымға енгізу және айналымнан шығару,**

**процестерін бақылау**

1. ЕАЭО қатысушылары болып табылмайтын мемлекеттерден Қазақстан Республикасының аумағына импортталатын темекі өнімдерінің айналымға енгізілуі осындай тәртіппен жүргізіледі:
2. пилоттық жобаның қатысушысы – темекі өнімдерінің импорттаушысы:

импортталатын тауарды ішкі қолдану үшін шығарудың кедендік рәсіміне жатқызады.

тауардың шығарылуы туралы келесі мәліметтерін Әкімшіге тапсырады:

кеден органының коды;

тауар декларациясын тіркеу мерзімі;

тауар декларациясының тіркеу нөмірі;

СЭҚ ТН кодтары;

көліктік қаптамалардың таңбалау кодтары және тауарлар атаулары;

тауардың шығарылған елінің коды;

1. Әкімші, осы тармақтың 1) тармақшасында көрсетілген мәліметтер түскеннен кейін 4 (төрт) сағаттың ішінде осы өнім айналымға енгізілгені туралы СҚ тізілімінде көрсетеді.
2. ЕАЭО мүше - мемлекеттерінен Қазақстан Республикасының аймағына әкелінген темекі өнімдерін айналымға енгізу тәртібі төмендегідей жүргізіледі:
3. пилоттық жобаның қатысушысы – темекі өнімдерінің импорттаушысы Қазақстан Республикасының аумағына әкелінгеннен кейін тауардың әкелімі туралы келесі мәліметтерді Әкімшіге тапсырады:

тауарларды әкелу туралы өтініші ұсынылған және жанама салығы төленген салық органның коды (328.00 нысаны);

тауарларды әкелу туралы өтінішті тіркеу және жанама салықтарды төлеу мерзімі (328.00 нысаны);

тауарларды әкелу туралы өтінішті тіркеу нөмірі және жанама салықтарды төлеу (328.00 нысаны);

СЭҚ ТН кодтары;

тауардың атауы;

тауардың шығарылған елінің коды;

1. Әкімші, осы тармақтың 1) тармақшасында көрсетілген мәліметтер түскеннен кейін 4 (төрт) сағаттың ішінде осы өнім айналымға енгізілгені туралы СҚ тізілімінде көрсетеді.
2. Комитет, Әкімшінің ұсынатын мәліметтері негізінде темекі өнімдерінің айналымнан шығарылуын бақылайды.

Темекі өнімдерінің айналымнан шығарылуын бақылау мақсатында:

1. бөлшек сатуды жүргізген кезде темекі өнімдерінің айналымы субъектісі Қазақстан Республикасының заңнамасымен белгіленген тәртіпте бекітілген, бақылау-кассалық машиналарымен түйіндес, техникалық құралдармен темекі өнімдерінің қаптамасына (тұтынушылық немесе топтық) түсірілген сәйкестендіру кодын сканерлеп анықтайды.

Тауар коды және сәйкестендіру коды туралы мәліметтер, бақылау-кассалық машинамен қалыптасатын, «кассалық чегі» фискалдық құжатқа кіреді;

1. фискалдық деректер операторы, бақылау-кассалық чегінде көрсетілетін, бақылау-кассалық машинаның тіркеу нөмірін және әр сатылған бірлігі бойынша сату күні, сату бағасы, тауар коды және сәйкестендіру коды туралы мәліметтерді ТТҚ АЖ-ға темекі өнімдері сатылған күннен бір тәуліктен кешіктірмей тапсырады;
2. Әкімші фискалдық деректер оперторынан алынған мәліметтерге сәйкес, сәйкестендіру құралдарымен таңбалаған темекі өнімдерінің айналымнан шығарылуы туралы мәліметтерді 4 (төрт) сағаттың ішінде СҚ тізілімінде көрсетеді.
3. Темекі өнімдері бөлшек саудада сатылғаннан (есептен шығарылған) өзгеше себептері бойынша айналымнан шығарылған жағдайда, осы өнімді есептен шығаруды жүзеге асыратын темекі өнімдерінің айналымы субъектісі келесі мәліметтерден тұратын темекі өнімдерінің шығарылуы туралы хабарландыруды ТТҚ АЖ-ға ұсынады:

темекі өнімдерінің айналымынан шығарылатын тауар кодтарын және сәйкестендіру кодтарын;

темекі өнімдерінің шығарылуы ресімделген құжаттың атауын, күнін және нөмірін;

темекі өнімдерінің айналымнан шығарылуы жүргізілетін алаңшаның мекенжайы;

темекі өнімдерінің айналымынан шығару себебі.

1. Айналымға енгізілген темекі өнімдерінің бақылауын келесі құралдар арқылы тұтынушы жүргізеді:

темекі өнімінің қаптамасына түсірілген сәйкестендіру құралын сканерлеу арқылы Тұтынушылардың техникалық құралдарында орнатылған мобильді қосымшасы көмегімен.

Мобильді қосымшаны Әкімші әзірлейді және ұсынады.

1. Әкімші темекі өнімдерінің шығарылған жері және темекі өнімдерінің қазіргі уақыттағы орналасқан орны, оның мәртебесі туралы мәліметтің тұтынушыға жолдауын қамтамасыз етеді.

Тұтынушы сатып алынған темекі өнімдері туралы деректердің Әкімшіден алынған тауардың нақты мәліметтеріне сәйкессіздігін анықтаған жағдайда, тұтынушы мобильді қосымша арқылы ТТҚ АЖ-ға хабарлама жолдайды.

1. **Пилоттық жобаның қатысушыларының ақпараттық өзара әрекеттесуін қамтамасыз ету**
2. Әкімші, пилоттық жобаның жүзеге асырудың және қамтамасыз етудің шеңберінде келесі функцияларды жүзеге атқарады:
3. қатысушылар тізілімін жүргізеді;
4. өнім тізілімін жүргізеді;
5. СҚ тізілімін жүргізеді;
6. пилоттық жобаның қатысушыларына олардың құзыреті шеңберінде тізілімдерде көрсетілген мәліметтерді ұсынады;
7. темекі өнімдерінің тұтынушылық қаптамасындағы сәйкестендіру белгісінің құрамы және өндірісі мен айналым процесінің мәртебесі туралы ақпаратты темекі өнімдерінің тұтынушыларына ұсынады.
8. Пилоттық жобаның қатысушыларының Әкімшімен өзара әрекеттесуі электрондық цифрлық қолтаңба қойылған электрондық құжаттарымен алмасу арқылы жүргізіледі.
9. Электрондық құжаттармен алмасу байланыс арналары, сондай-ақ жеке кабинет арқылы жіберу жолымен жүзеге асырылады.
10. Электрондық құжаттарда көрсетілген, сондай-ақ темекі өнімдерінің айналымы субъектілері жеке кабинеттегі мәліметтердің сәйкестігі ТТҚ АЖ-дың құралдарымен автоматты түрде тексеріледі.

Пилоттық жобаның қатысушылары қате ақпарат көрсетілген электрондық құжатты ұсынған жағдайда, Әкімші, анықталған сәйкессіздікті көрсетумен темекі өнімдерінің айналымы субъектісіне хабарландыруды жолдайды.

Темекі өнімдерінің айналымы субъектілері дұрыс мәліметтерді ұсынған жағдайда, Әкімші темекі өнімдерінің айналымы субъектісіне мәліметтердің ТТҚ АЖ-ға енгізілгені туралы хабарландыруды жолдайды.

Осы Әдістемелік ұсынымдардың 4-бөлімінде хабарландыру жіберудің басқа мерзімі көрсетілген жағдайда, осы бөлімде көрсетілген хабарландыруларды Әкімші темекі өнімдерінің айналымы субъектісіне құжатты алған сәтінен бастап 2 (екі) сағаттың ішінде жолдайды.

Хабарландыруларға Әкімшінің электрондық цифрлық қолтаңбасы қойылады.

1. **Таңбалау кодына енгізілетін ақпараттың құрамы және темекі өнімдерінің қаптамасына сәйкестендіру белгісін түсіру және қалыптастыру**
2. Таңбалау кодының құрылымына келесі талаптар қойылады:
3. тұтынушылық қаптамасы үшін таңбалау коды деректердің үш тобынан

тұрады:

бірінші тобы 14 (он төрт) цифрдан және GS1 тиісті тауар номенклатурасы бойынша тауар кодынан (бірінші цифр 0 және 13 цифр GS1 коды) тұрады;

екінші тобы 7 (жеті) таңбалардан (цифрлар, латын әліпбидің жол және бас әріптер, сондай-ақ арнайы таңбалар) және темекі өнімдерінің сәйкестендіру кодтан тұрады;

үшінші тобы 8 (сегіз) таңбалардан (цифрлар, латын әліпбидің жол және бас әріптер, сондай-ақ арнайы таңбалар) және тексеру кодтан тұрады;

1. топтық қаптаманың таңбалау коды GS1 стандартына сәйкес келеді және міндетті бірнеше деректер топтамаларынан, сондай-ақ темекі өнімдерінің өндірушісінің қарауына байланысты енгізілетін, қосымша деректер топтамалардың кез келген саннан тұрады. Міндетті деректер топтамалары GS1 стандартымен көзделген, келесі төлсипаттармен сәйкестендіріледі:

міндетті деректердің бірінші тобы АІ = ‘01’ кодты қолданумен сәйкестендіріледі және топтық қаптаманың өз GTIN (14 цифр) тұрады;

міндетті деректердің екінші тобы АІ = ‘21’ кодты қолданумен сәйкестендіріледі және топтық қаптаманың (7 таңба) сәйкестендіру кодынан тұрады;

міндетті деректердің үшінші тобы АІ = ‘93’ кодты қолданумен сәйкестендіріледі және тексеру кодтан (8 таңба) тұрады;

1. көліктік қаптаманың таңбалау коды GS1-128 стандартына сәйкес келеді;
2. сәйкестендіру кодында, тексеру кодында және тексерудің сәйкестендіру кілтінде қолдануға рұқсат етілген таңбалар келесі жолында көрсетілген:

ABCDEFGHIJKLMNOPQRSTUVWXYZabcdefghijklmnopqrstuvwxyz0123456789!”%&’\*+-./\_,:;=<>?.

1. Таңбалау кодының сәйкестендіру құралына түрлендіруді тұтынушылық, топтық немесе көліктік қаптаманы жасақтайтын, пилоттық жобаның қатысушысы – темекі өнімдерінің өндірушісі немесе импорттаушысы жүргізеді.
2. Сәйкестендіру құралын ұсыну форматы келесі нұсқалардан таңдалады:

тұтынушылық қаптаманы сәйкестендіру құралы DataMatrix форматында екі өлшемді сызықшалы кодымен ұсынылады;

топтық қаптаманы сәйкестендіру құралы GS1-DataMatrix форматында екі өлшемді сызықшалы кодымен ұсынылады;

көліктік қаптаманы сәйкестендіру құралы GS1-128 форматында бір өлшемді сызықшалы кодымен ұсынылады.

1. Сызықшалы кодының форматындағы сәйкестендіру құралы келесі талаптарға сай келеді:
2. тұтынушылық және топтық қаптамасы үшін 0,3 миллиметрден кем емес, ал көліктік үшін – 2 миллиметрден кем емес мөлшерімен модулі қолданылады;
3. сәйкестендіру құралын іріктеп алу арқылы қолдан жасау мүмкіндігі тым аз, және он мыңның бірінен де аз;
4. ТТҚ АЖ, айналымнан шығарылмаған, өнімнің қаптамасына түсірілген кодын қайатадан сериализациялауға жол бермейді;
5. қателерді анықтау және түзету DataMatrix ECC200 қарағанда онымен бірдей, немесе одан жоғары;
6. Темекі өнімдерінің өндірушілері немесе импорттаушылары сәйкестендіру белгілерін тұтынушылық, топтық және көліктік қаптамасына немесе қаптамаға жабыстырылатын заттаңбасына мынадай жолмен түсіреді:
7. тұтынушылық қаптамаға сәйкестендіру белгісі төменгі шет жағына немесе бүйір жағына түсіріледі;
8. топтық қаптамаға сәйкестендіру белгісін бүйір жағына түсіруге ұсынылады;
9. көліктік қаптамаға сәйкестендіру белгісін үстіңгі немесе бүйір жағына

түсіруге ұсынылады.

Қаптамаға сәйкестендіру белгілерін түсіру тәсілін және қолданылатын жабдық түрін таңдағанда шектеулер көзделмеген.

1. Тұтынушылық, топтық және көліктік қаптамаларға түсірілетін сәйкестендіру құралдарға қойылатын талаптар:
2. ISO/IEC 15415 стандартына сәйкес С кластағы сапа деңгейімен немесе одан жоғары түсіру;
3. ЕСС-200 қателерді түзету әдісін қолданумен басып шығару;
4. ASCII кодтауды қолдану.
5. Оқып алу үшін жабдығы ISO/IEC 15415 стандартына сәйкес, осы 9-бөлімде көрсетілген параметрлерді қоса түсірілген таңбалау кодтарын оқып алуға жол береді.
6. **ТТҚ АЖ-да өтінімдер мен мәліметтерді, тізілімдерді түзету**
7. Өнім тізіліміне өзгерістерді енгізу үшін пилоттық жобаның қатысушысы – темекі өнімдерінің өндірушісі немесе импорттаушысы, шығарылатын, импортталатын темекі өнімдері немесе олардың қаптамалары туралы нақтыланған мәліметтерді Әкімшіге ұсынады.
8. Ұсынылған нақтыланған мәліметтер осы Әдістемелік ұсынымдардың талаптарына сай келген жағдайда, Әкімші:

өнім тізіліміне өзгерістерді енгізеді;

нақтыланған мәліметтерді алған сәтінен бастап 2 сағаттан артық емес уақытта пилоттық жобаның қатысушысы – темекі өнімдерінің өндірушісі немесе импорттаушысын бұл туралы хабардар етеді.

1. Өнім тізілімінен жайғасымды жою қажеттілігі болған жағдайда (мысалы, аталған жайғасымның темекі өнімдеріне қатысы болмаған жағдайда) осы жайғасымды енгізген пилоттық жобаның қатысушысы – темекі өнімдерінің өндірушісі немесе импорттаушысы, бұрын тіркелген темекі өнімдерін өнім тізілімінен жою туралы мәліметтерді Әкімшіге жолдайды.
2. Позициларды өнім тізілімінен шығару туралы мәліметтер сәйкес болған жағдайда, Әкімші:

өнім тізіліміне өзгерістерді енгізеді;

нақтыланған мәліметтерді алған сәтінен бастап 2 сағаттан артық емес уақытта пилоттық жобаның қатысушысын бұл туралы хабардар етеді.

1. Таңбалау кодтарын алуға бұрын енгізілген өтінімге өзгеріс енгізу үшін пилоттық жобаның қатысушысы – темекі өнімдерінің өндірушісі немесе импорттаушысы нақтыланған мәліметтерді Әкімшіге жолдайды.

Бұрын берілген өтінімге өзгерістердің енгізілуі берілген өтінімі бойынша кодтар тізімі пилоттық жобаның қатысушысы – темекі өнімдерінің өндірушісіне немесе импорттаушысына ұсынылғанға дейін және олар СҚ тізіліміне енгізілген сәтіне дейін жүргізуге рұқсат етіледі.

1. Таңбалау кодтарын алуға бұрын ұсынылған өтінімге өзгерістер енгізу туралы мәліметтер сәйкес болған жағдайда, Әкімші:

бастапқы өтінімнің күшін жояды;

алынған өзгерістерге сәйкес пилоттық жобаның қатысушысы – темекі өнімдерін өндірушіге немесе импорттаушысына таңбалау кодтарын ұсынады.

1. Пилоттық жобаның қатысушысы – темекі өнімдерінің өндірушісі немесе импорттаушысы жүргізілген агрегациялау туралы мәліметтердің нақтылауын осы Әдістемелік ұсынымдарға сәйкес жүргізеді.
2. Бір темекі өнімдерінің субъектісі басқасына темекі өнімдерін табыстаған кезде табысталған және алынған өнімнің құрамы туралы келіспеушіліктер пайда болған жағдайда мәліметтерді нақтылау үшін келесі іс-әрекеттер жүзеге асырылады:
3. темекі өнімдерінің қабылдауын жүзеге асыратын, темекі өнімдерінің субъектісі, табыстайтын жағының электрондық қолы қойылған, темекі өнімдерін табыстау (қабылдау) туралы хабарландыруды Әкімшіге ұсынады;
4. мәміле тараптары болып табылатын, темекі өнімдерінің субъектілері, темекі өнімдерін табыстау (қабылдау) бойынша мәліметтерді нақтылау туралы хабарландыруды құрастырып, екі тараптың уәкілетті өкілдері оған қол қойып, тауардың келесі мәліметтерін көрсетіп Әкімшіге жолдайды:

табыстайтын тараптың ЖСН/БСН;

қабылдайтын тараптың ЖСН/БСН;

хабарландыруда көрсетілген табысталған (қабылданған) және нақты алынған темекі өнімдерінің сәйкестендіру құралдарында көрсетілген тауар кодтарының және сәйкестендіру кодтарының тізімін;

бастапқы құжаттардың деректемелері;

1. Әкімші, алынған хабарландыруда көрсетілген барлық мәліметтерді көрсетумен, темекі өнімдеріне пилоттық жобаның бір қатысушысынан басқа қатысушыға меншік құқығының ауысу дерегін мәліметтерді нақтылау туралы хабарландыруды алған сәтінен бастап 4 (төрт) сағаттың ішінде СҚ тізілімінде көрсетеді.
2. Бір темекі өнімдерінің айналымы субъектісінен басқасына темекі өнімдерін табыстаған кезде табысталған және алынған өнімінің құрамы бойынша келіспеушіліктер пайда болған жағдайда, сонымен бірге қабылдайтын тараптың өзгертілген бастапқы құжаттарды күтпей, темекі өнімдерін одан әрі сатуға қажеттілігі пайда болған жағдайда, қабылдайтын тарап мәліметтерді нақтылау үшін келесі іс-әрекеттерді жасайды:
3. темекі өнімдерінің қабылдауын жүзеге асыратын, пилоттық жобаның қатысушысы – темекі өнімдерінің айналымы субъектісі, қабылдайтын тараптың электрондық қолтаңбасы қойылған темекі өнімдерін табыстау (қабылдау) туралы хабарландыруды, сонымен қатар өзінің электрондық қолтаңбасы қойылған темекі өнімдерін табыстау кезінде анықталған сәйкессіздіктер туралы хабарландыруды Әкімшіге жолдайды;

Анықталған сәйкессіздіктерімен темекі өнімдерін табыстау туралы хабарландыруда табысталған (қабылданған) темекі өнімдері туралы келесі мәліметтер көрсетіледі:

табыстайтын тараптың ЖСН/БСН;

қабылдайтын тараптың ЖСН/БСН;

темекі өнімдерінінің қабылданған қаптамалары үшін сәйкестендіру құралдарында көрсетілген, тауар кодтарының және сәйкестендіру кодтарының тізімі;

сатып алу бағасы;

қабылдау күні;

бастапқы құжаттардың деректемелері.

1. Әкімші, анықталған сәйкессіздіктерімен темекі өнімдерін табыстау туралы хабарландыруды алған сәтінен бастап 4 (төрт) сағаттың ішінде СҚ тізілімінде, алынған хабарландыруларда көрсетілген барлық мәліметтерді көрсетуімен, бір темекі өнімдерінің айналымы субъектісінен басқасына меншік құқығының ауысу дерегін көрсетеді;
2. мәміле тараптары болып табылатын, темекі өнімдерінің субъектілері, темекі өнімдерін табыстау (қабылдау) бойынша мәліметтерді нақтылау туралы хабарландыруды құрастырып, екі тараптың уәкілетті өкілдері оған қол қойып Әкімшіге жолдайды:
3. Әкімші, мәліметтерді нақтылау туралы хабарландыруды алған сәтінен бастап 4 (төрт) сағаттың ішінде СҚ тізілімінде, алынған хабарландыруларда көрсетілген барлық мәліметтерді көрсетуімен, темекі өнімдерінің субъектісі -пилоттық жобаның бір қатысушысынан басқа қатысушыға темекі өнімдеріне меншік құқығының ауысу дерегін көрсетеді.
4. Темекі өнімдерінің шығарылуы туралы хабарландыруда сәйкессіздіктер анықталған жағдайда:
5. темекі өнімдерін импорттайтын темекі өнімдерінің айналымы субъектісі келесі мәліметтерден тұратын, анықталған сәйкессіздіктерімен темекі өнімдерінің шығарылуы туралы қол қойылған хабарландыруды Әкімшіге жолдайды:

темекі өнімдерінің импорттаушысының ЖСН/БСН;

табысталған (қабылданған) темекі қаптамалары үшін сәйкестендіру құралдарда көрсетілетін тауарлар кодтарының және сәйкестендіру кодтарының тізімі;

сәйкессіздіктер анықталған тауарлардың кодтары және сәйкестендіру кодтарының тізімі;

тауар шығарылған алаңшаның мекенжайы;

тауар орналасқан алаңшаның темекі өнімдерін импорттайтын темекі өнімдерінің айналымы субъектісі тіркеген мекенжайы;

тауар өнімдерінің шығарылған күні;

тауар декларациясы деректемелері.

1. Темекі өнімді айналымға қайтадан енгізу үшін (темекі өнімдерінің айналымы субъектісі бөлшек сауда желісінің айналым қатысушысы болып, бөлшек сауда желісіндегі айналымның басқа қатысушысынан соңыра сату үшін темекі өнімдерін сатып алған жағдайда) келесі іс-әрекеттерді жасайды:
2. темекі өнімдерінің айналымы субъектісі (қабылдаушы тараппен):

темекі өнімдерін сатып алған сәтінен бастап 72 (жетпіс екі) сағат ішінде, бірақ алушыдан үшінші түлғаларға осы тауардың меншік құқықтары ауысқан сәтінен кешіктірмей, темекі өнімдерінің келесі мәліметтерінен тұратын, бөлшек саудасынан кейін темекі өнімді айналымда қалпына келтіру туралы хабарландыруды Әкімшіге жолдайды:

табыстайтын тараптың ЖСН/БСН;

қабылдайтын тараптың ЖСН/БСН;

табысталған (қабылданған) темекі өнімдерінің қаптамалары үшін сәйкестендіру құралдарда көрсетілетін тауар кодтарының және сәйкестендіру кодтарының тізімі;

сату (сатып алу) бағасы;

табыстау (қабылдау) күні;

темекі өнімдерінің сатып алуын растайтын бақылау-кассалық машинаның фискалдық чегінің деректемелері, қажет болған жағдайда басқа құжаттың деректемелері;

1. Әкімші, бөлшек саудадан кейін темекі өнімдерінің айналымда қалпына келтіруі туралы хабарландыруды алғаннан кейін 4 (төрт) сағаттың ішінде темекі өнімге, хабарландырудағы барлық мәліметтерді көрсетіп мешік құқықтарының ауысу және айналымда қалпына келтіру дерегін СҚ тізілімінде көрсетеді.
2. Әкімшіге бұрын ұсынылған таңбалау кодтарының есептен шығарылуы туралы мәліметтерді түзету және жою үшін келесі іс-әрекеттерді жасайды:
3. темекі өнімдерінің айналымы субъектісі Әкімшіге байланыс арналары арқылы немесе ТТҚ АЖ пайдаланып СҚ тізіліміне енгізілген, шығарылу хабарландыруда көрсетілген темекі өнімдерінің сондай деректерінен тұратын мәліметтерді, таңбалау кодтарын есептен шығару туралы Әкімшіге бұрын жолданған мәліметтерді түзету немесе жою үшін нақты мәліметтерді, сонымен қатар түзілетін (жойылатын) хабарландырудың деректемелерін жібереді;
4. нақтыланған мәліметтер осы Әдістемелік ұсынымдармен белгіленген талаптарға сай келген жағдайда, Әкімші:

СҚ тізіліміне өзгерістерді енгізеді;

нақтыланған мәліметтерді алған сәтінен бастап 2 (екі) сағат ішінде бұл туралы қатысушыны хабардар етеді.

1. жаңадан іріктеуде анықталған мәліметтерді көрсету үшін келесі әрекеттер жасалады:
2. темекі өнімдерінің айналымы субъектісі, келесі мәліметтерден тұратын, жетіспеушілік немесе артықшылық болып есептелетін анықталған таңбалау кодтарын көрсетуімен темекі өнімдерінің таңбалау кодының иесі туралы мәліметтерді нақтылау жөнінде хабарландыруды жасақтап, Әкімшіге жолдайды:

пилоттық жобаның қатысушысының ЖСН/БСН;

анықталған (жоқ болған) темекі өнімдерінің қаптамалары үшін сәйкестендіру құралдарда көрсетілетін тауарлар кодтарының және сәйкестендіру кодтарының тізімін;

бастапқы құжаттың деректемелерін;

1. мәліметтер осы Әдістемелік ұсынымдармен белгіленген талаптарға сай келген жағдайда, Әкімші:

СҚ тізіліміне өзгерістерді енгізеді;

нақтыланған мәліметтерді алған сәтінен бастап 2 (екі) сағат ішінде бұндай өзгерістер туралы қатысушыны хабардар етеді.

(СҚ тізілімінде анықталған таңбалау кодтарының иесі болып белгіленген) темекі өнімдерінің айналымы субъектісін жүргізілген мәліметтердің нақтылануы туралы хабардар етеді.

Бөлшек сауданың шеңберінде айныламнан бұрын шығарылған таңбалау кодтары бойынша СҚ тізіліміне өзгерістерді енгізуге рұқсат етілмейді.

1. **Әкімшінің пилоттық жобаның қатысушыларына қосымша сервистерді ұсынуы**
2. Темекі өнімдерінің айналымы субъектілеріне жүктелген атқарымдардың тиімді орындалуын қамтамасыз ету үшін, Әкімші осы Әдістемелік ұсынымдармен темекі өнімдерінің айналымы субъектісіне оның сұратуы бойынша Тізілімде көрсетілген ол туралы мәліметтерді ұсынады.
3. Темекі өнімдерінің айналымы субъектісі сұратымда нысандандырылған есептің түрін және осы есепті құрастыру параметрлерін көрсетеді.
4. Әкімші темекі өнімдерінің айналымы субъектісі туралы мәліметтерден тұратын есептердің құрастырылуын қамтамасыз етеді:
5. темекі өнімдерінің тұтынушылық, топтық және көліктік қаптамалардың тізімі, соның ішінде агрегаттардың құрамындағы:

пилоттық жоба қатысушысының қоймасына түскен;

темекі өнімдерінің айналымы субъектісінің басқа темекі өнімдерінің айналымы субъектісіне табысталған;

темекі өнімдерінің айналымы субъектісімен айналымнан шығарылған;

темекі өнімдерінің айналымы субъектісінің қоймасында орналасқан;

1. темекі өнімдерінің нақты қаптамасының қозғалыс тарихы;
2. темекі өнімдерінің айналымы субъектісімен дайындалған темекі өнімдерін табыстау туралы хабарландыруда қателердің бар-жоғы;
3. темекі өнімдерінің айналымы субъектісімен Әкімшіге тапсырылған құжаттардың мазмұны және тізімі.
4. **Комитеттің Әкімшімен ақпараттық өзара әрекеттесуі**
5. Пилоттық жобаның қатысушыларына, соның ішінде Комитетке, ТТҚ АЖ-ға орналасқан мәліметтерді ұсыну, сонымен қатар, сондай мәліметтерді алу жеке кабинетте, және электрондық құжаттардың алмасуы арқылы жүргізіледі.

Әрбір темекі өнімдерінің айналымы субъектісі ТТҚ АЖ-ға тапсырылған бастапқы ақпаратты, сондай-ақ қолданыстағы заңнама шеңберінде, басқа қатысушылардан алынған Әкімші жинақтаған иесіз деректерді алуы мүмкін.

1. Комитет жүргізілетін бақылау шеңберінде:
2. ТТҚ АЖ-да мәліметтерді қарау, сондай-ақ ақпаратты .х1s (Microsoft Excel) файлы пішімінде жүктеу қолжетімділігіне ие.
3. Әкімші деректермен (мәліметтермен) алмасады;
4. Әкімшіден аналитикалық және статистикалық деректерді алады

Қазақстан Республикасы

Қаржы Министрінің

2018 ж. \_\_\_\_\_\_\_\_\_\_

№ \_\_\_ бұйрығына

 2-қосымша

Темекі өнімдерін таңбалау және олардың бақылануы бойынша пилоттық жобаны жүзеге асырудың

кесте-жоспары

|  |  |  |  |  |
| --- | --- | --- | --- | --- |
|  | Жұмыстардың атауы | Орындау мерзімі | Аяқтау формасы | Орындаушылар (бірлесе орындаушылар) |
|  | 1. Темекі өнімдерін таңбалау бойынша пилоттық жобаның әдістемелік кешенін құру |
| 1.1 | Пилоттық жобаны жүзеге асыру бойынша жұмыс тобын құру | 2018 жылғы 1 қазан | МКК бұйрығы | МКК |
| 1.2 | Пилоттық жобаға қатысушылар арасында өзара іс-қимыл жасау кезінде пайдаланылатын электрондық құжаттарды әзірлеу | 2018 жылғы22 қазан | Электрондық құжаттың жобасы  | МККРГ |
|  | 2. Пилоттық жобаның жүзеге асырылуына қатысушыларды дайындау тәртібі |
| 2.1 | Пилоттық жобаның қатысушылар құрамын анықтау | 2018 жылғы1 қазан | Қатысушылардың тізімі  | МКК  |
| 2.2 | Пилоттық жобаның қатысушыларымен нұсқамалық мәжіліс өткізу | 2018 жылғы5 қазан | Мәжіліс хаттамасы | МКК ЖТ |
|  | 3. Пилоттық жобаның басталуы бойынша техникалық іс-шаралар |
| 3.1 | Дистрибуция, бөлшектеу, өндірушілердің қолда бар өндірістік, логистикалық және ақпараттық жүйелерін зерттеу | 2018 жылғы 12 қазан | ЖТ-ға ақпарат | ӘкімшіМКК |
| 3.2 | Дистрибуция,бөлшектеу, импорттаушылардың қолда бар өндірістік, логистикалық және ақпараттық жүйелерін зерттеу | 2019 жылғы 3 қаңтар | ЖТ-ға ақпарат | ӘкімшіМКК |
| 3.3 | Пилоттық жобаны іске қосу үшін инфрақұрылымды дайындау (Әкімшінің алаңшасында қажетті АЖ компоненттерін орнату, АЖ баптау және іске қосу | 2018 жылғы 1 қараша | МКК-ға орындаулар туралы хат | Әкімші  |
| 3.4 | Пилоттық жоба қатысушыларының алаңшаларында АЖ компоненттерін орнату | 2018 жылғы 1 қараша | МКК-ға орындаулар туралы хат | Әкімші Темекі өнімдерінің айналымы субъектілері |
| 3.5 | Таңбаланған темекі өнімдерін шығару | 2018 жылғы 5 қараша | Таңбаланған темекі өнімдері | Темекі өнімдерін өндірушілер Әкімші МКК |
|  | 4. Пилоттық жобаның ұйымдастыру іс-шаралары |
| 4.1 | Пилоттық жобаның қатысушыларын АЖ-да тіркеу (өндірушілер, көтерме сатушылар, бөлшек сатушылар) | 2018 жылғы 1 қарашадан бастап | ТТҚ АЖ-да қатысушыларды тіркеу туралы деректерді бар-жоғы | Темекі өнімдерінің айналымы субъектілеріӘкімші МКК |
| 4.2 | Пилоттық жобаның барысында өндірілетін және айналымда жүретін темекі өнімдерін АЖ-да тіркеу (темекі маркалары) | 2018 жылғы 5 қарашадан бастап | ЖТ-ға ақпарат | Темекі өнімдерінің айналымы субъектілеріӘкімші МКК |
| 4.3 | Темекі өнімдерінің өндірушілерімен темекі өнімін таңбалауды пысықтау | 2018 жылғы 5 қазаннан бастап | ЖТ-ға ақпарат | Әкімші Темекі өнімдерін өндірушілер  |
| 4.4 | Темекі өнімдерінің өндірушілерінің көтерме сауда айналымының қатысушыларымен темекі өнімдерін беруді пысықтау | 2018 жылғы 1 қарашадан бастап | ЖТ-ға ақпарат | Әкімші Темекі өнімдерінің айналымы субъектілері |
| 4.5 | Көтерме және бөлшек сауда желісі қатысушыларының темекі өнімдерін бөлшек саудаға беруді пысықтау | 2018 жылғы 12 қарашадан бастап | ЖТ-ға ақпарат | ӘкімшіТемекі өнімдерінің айналымы субъектілері |
| 4.6 | БКМ техникалық қызмет көрсететін орталықтары және фискалдық деректер операторы тарапынан темекі өнімдерін бөлшеу саудалауда пайдаланылатын БКМ және және ақпараттық жүйлерінің қажетті жете әзірлеуін қамтамасыз ету | 2018 жылғы 12 қарашадан бастап | ЖТ-ға ақпарат | Фискалдық деректер операторыБКМ ТҚКО ӘкімшіМКК  |
| 4.7 | Бөлшектеп сату қатысушыларының темекі өнімдерін айналымнан шығаруын тіркеуді пысықтау | 2018 жылғы 15 қарашадан бастап | ЖТ-ға ақпарат | ӘкімшіТемекі өнімдерінің айналымы субъектілері |
| 4.8 | Пилоттық жобаның қатысушыларымен темекі өнімдерін таңбалау жүйесін пайдаланудың бірінші қорытындыларын жинақтау бойынша мәжіліс өткізу | 2018 жылғы 24 желтоқсан | Мәжіліс хаттамасы | МККӘкімшіТемекі өнімдерінің айналымы субъектілері  |
| 4.9 | Импортталатын темекі өнімдерінің таңбалау процесін және тәсілдерін анықтау | 2019 жылғы 10 қаңтар | ЖТ-ға ақпарат | МКК МФ РКӘкімші Темекі өнімдерінің айналымы субъектілері  |
| 4.10 | Пилоттық жобаның қатысушыларын АЖ-да тіркеу (импорттаушылар) | 2019 жылғы 20 қаңтардан бастап | ТТҚ АЖ-да қатысушыларды тіркеу туралы деректерді бар-жоғы | Әкімші Темекі өнімдерінің айналымы субъектілері  |
| 4.11 | Пилоттық жобаның барысында импорты жүзеге асырылатын темекі өнімдерін (темекі маркалары) АЖ-да тіркеу | 2019 жылдың 1 ақпанынан бастап | ТТҚ АЖ-да қатысушыларды тіркеу туралы деректерді бар-жоғы | Әкімші Темекі өнімдерінің айналымы субъектілері  |
| 4.12 | Пилоттық жобаның қатысушылары-темекі өнімдерінің импорттаушыларымен темекі өнімдерін таңбалау процестерін пысықтау | 2019 жылдың 10 ақпанынан бастап | ЖТ-ға ақпарат | Әкімші Темекі өнімдерінің айналымы субъектілері  |
| 4.13 | Пилоттық жобаның қатысушылары-темекі өнімдерінің импорттаушыларымен таңбаланған өнімді айналымға енгізу процесін пысықтау | 2019 жылдың 15 ақпанынан бастап | ЖТ-ға ақпарат | Әкімші Темекі өнімдерінің айналымы субъектілері  |
|  | 5. Пилоттық жобаның қорытындысын жинақтау |
| 5.1 | Пилоттық жобаның қатысушыларымен қорытынды шығарып мәжіліс өткізу | 2019 жылғы 15 сәуір | Мәжіліс хаттамасы | МКК Әкімші Темекі өнімдерінің айналымы субъектілері  |
| 5.2 | Пилоттық жобаның қорытындылары туралы ақпаратты Қазақстан Республикасының Үкіметіне жіберу | 2019 жылғы 15 сәуір | Хат | МКК  |

Ескертпе: қысқартылған сөздердің мағынасы:

МКК – Қазақстан Республикасы Қаржы министрлігінің Мемлекеттік кірістер комитеті;

Әкімші – «Қазақтелеком» акционерлік қоғамы;

Темекі өнімдерінің айналымы субъектілері – темекі өнімдері өндірушілері, темекі өнімдерінің көтерме саудасымен айналысатын ұйымдар, темекі өнімдерінің бөлшек саудасымен айналысатын ұйымдар, Қазақстан Республикасына темекі өнімдерін импорттаушылар

ЖТ – жұмыс тобы;

БКМ ТҚКО – бақылау-кассалық машиналарға техникалық қызмет көрсету орталығы